 Липсата на адекватен бюджет и подкрепа за хората на културата създава усещане на разчарование сред тях и ги демотивира да кандидатстват повторно. Смятам, че в следващия програмен период трябва да се постараем да подобрим тази лоша репутация, с която се слави програмата сред културните среди. Трябва да покажем на творците в Европейския съюз, че техният труд се заслужава, като им осигурим необходимата финансова подкрепа и значително намалим бюрокрацията.